**Kontáktu ku Sianobaktéria**

Alterasons klimátiku sta ta aumenta tenperaturas y frikuénsia di txubas fórti ki ta pruvoka skuamentu pa lagoas y lagus. Ténpu kenti, lus di sol, isésu di nutrienti di txuba y águ stagnádu ô ku poku muvimentu ta djuda sianobaktérias (ki tanbê ta txomadu algas azul-isverdiádu) ta kria más faxi. Sianobaktérias pode pruduzi toksinas ki pode poi pesoas y animal duenti.

Óras ki sianobaktérias ta multiplika, es ta jera proliferason di algas nusivu, ki ta fika ta frikuentimenti ta forma akumulasons vizivel ki pode faze kon ki águ parse lijeramenti diskuluridu, turvu ô sima un sopa di ervilha ô tinta. Pesoas y animal pode ser ispostu a sianobaktérias através di toki, bebida ô rispirason. Ispuzison pode provoka sintómas gastrointistinal, irupsons na péli, iritason na odju, narís y garganta, y lezons neurolójiku ô na fígadu.

**Kenha ki sa ta kore más risku?**

* Kriansas ku ménus di 5 anu
* Pesoas ki ta nada, ta faze kaminhadas, ki ta anda di barku, jet-ski, kaiáki ô kanoa na lagu, lagoa y rius di águ dósi.
* Pesoas imunokunprumitidu
* Animal di Stimason

**Kuzé ki nu pode faze?**

* Djobe sénpri sinal di avizu fiksádu na entrada ô duranti kes pontu di asésu djuntu di un

korpu di águ

* Konxe kal ki é aspetu di ploriferason di algas nusivu:
* Águ verdi brilhanti ô azul-isverdiádu
* Un kamáda di sujidádi, turvu, manxas ô pontus verdi ô di strias ta parse ku tinta na superfísi di águ
* Águ turvu ô ku aspétu insopádu
* Presta txeu atenson na kondison di águ y, na kazu di dúvida, fika lonji!
* Djobe médiku si bu entra en kontáktu ku proliferason di algas y bu xinti

sintómas gastrointistinal, irupsons na péli ô iritason na odju, narís ô garganta

**Sabe más na:** [**http://www.mass.gov/ClimateAndHealth**](http://www.mass.gov/ClimateAndHealth)

**Bureau of Climate and Environmental Health**

**Environmental Toxicology Program**

**Massachusetts Department of Public Health**

**250 Washington Street, Boston, MA 02108**

**Tilifóni: 617-624-5757 |** **DPHToxicology@state.ma.us**

[**http://www.mass.gov/dph/environmental\_health**](http://www.mass.gov/dph/environmental_health)